CELEX: 32018R1531
Language: sl
Date: 2018-10-10 00:00:00
Title: Izvedbena uredba Komisije (EU) 2018/1531 z dne 10. oktobra 2018 o uvrstitvi določenega blaga v kombinirano nomenklaturo

15.10.2018   
               
               
                  SL
               
               
                  Uradni list Evropske unije
               
               
                  L 257/7
               
            
         IZVEDBENA UREDBA KOMISIJE (EU) 2018/1531
         z dne 10. oktobra 2018
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. oktobra 2018
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Prožen ploščat izdelek iz folije iz plastičnih mas z zračnimi mehurčki, okrogle oblike, s premerom približno 305 cm.
                        Izdelek je namenjen pokrivanju plavalnih bazenov ali bazenov za otroke ter ohranja optimalno temperaturo in čistočo vode.
                        Glej sliki (*1).
                     
                     
                        3926 90 92 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3926 , 3926 90  in 3926 90 92 .
                        Izdelek se ne uvrsti pod tarifno številko 9506  kot del plavalnega bazena ali bazena za otroke ali pribor zanj, ker ga ni mogoče opredeliti kot izdelek, ki je primeren samo ali zlasti za uporabo v plavalnih bazenih ali bazenih za otroke v smislu opombe 3 k poglavju 95. Poleg tega se izdelek ne more šteti za del plavalnega bazena ali bazena za otroke pod tarifno številko 9506  ali pribor zanj, ker ni nujen za funkcijo plavalnega bazena ali bazena za otroke, ne omogoča prilagoditve navedenih bazenov za opravljanje posebnega opravila in mu ne daje dodatne zmožnosti ter ne zagotavlja opravljanja posebnega opravila v povezavi z njegovo glavno funkcijo, ki je plavanje ali čofotanje (glej sodbo Sodišča z dne 16. junija 2011 v zadevi Unomedical, C-152/10, ECLI:EU:C:2011:402, točki 29 in 36). Kadar je plavalni bazen ali bazen za otroke pokrit, se ne more uporabljati.
                        Uvrstitev med plošče, liste, filme, folije in trakove pod tarifno številko 3920  ali 3921  je izključena v skladu z opombo 10 k poglavju 39, saj je izdelek razrezan v okroglo obliko in ni nerazrezan ali razrezan v pravokotno obliko.
                        Izdelek je zato treba uvrstiti glede na sestavni material pod oznako KN 3926 90 92  kot drugi proizvodi iz plastičnih mas, narejeni iz plošč ali folij.
                     
                  
               
            
               (*1)  Sliki sta zgolj informativni.